
Előterjesztés

A Bursa Hungarica Felsőoktatási Önkormányzati
Ösztöndíjrendszerhez való csatlakozásról
Tisztelt Képviselő-testület !

Martfű Város képviselő-testülete 2008 óta csatlakozik a  a Bursa Hungarica Felsőoktatási Önkormányzati ösztöndíjpályázathoz. 
A Bursa Hungarica Felsőoktatási Önkormányzati Ösztöndíjpályázat 2013. évre szóló pályázati kiírása várhatóan október elejéig elkészül. Az új pályázati fordulóhoz, való csatlakozásról a képviselő-testületnek döntenie kell. 
A pályázat a hátrányos helyzetű, szociálisan rászoruló martfűi felsőoktatásban részt vevő, fiatalokat támogatja, illetve azokat a középfokú tanulmányokat folytató utolsó éves tanulókat,  akik tanulmányaikat  felsőoktatásban kívánják folytatni.  
A pályázat három fázisú. Helyi önkormányzati támogatásból, megyei önkormányzati támogatásból és intézményi támogatásból áll.
A helyi önkormányzati és a megyei önkormányzati pályázati összeget a támogatáskezelő az előző két támogatás összegével megegyező mértékben kiegészíti. 

Az ösztöndíjpályázatra 2008 évben  17 pályázat érkezett, 2009 évben a pályázati kiírást követően már 30  felsőfokú oktatásban részt vevő pályázó jelentkezett az  „A” típusú pályázatra, 1 középiskolás pályázó pedig  „B” típusú pályázatot nyújtott be. 2010 évben „A” típusú pályázatra 39 főiskolás pályázott sikeresen. 2011-ben 40 felsőfokú tanulmányokat folytató martfűi diák kapott ösztöndíjat, melyet a 2011/2012-es tanév második félévétől folyósított pályázatkezelő. A pályázat második  fordulója a 2012/2013-as tanév első félévében folytatódott, 2012 augusztus 30-ig utalta az önkormányzat az erre az időszakra járó önkormányzati ösztöndíj összegét. Ezt  a pályázatkezelő által kiegészített összeget a diákok szeptembertől –  a tanulói/hallgatói jogviszony ellenőrzését követően – kapják meg. 
Martfű Város Önkormányzata Képviselő-testületének  Bursa Hungarica Felsőoktatási Önkormányzati Ösztöndij helyi szabályairól szóló 29/2011(IX.30.) rendelete alapján a hallgatók és tanulók, 2.500.-Ft/hó helyi önkormányzati támogatásban részesülnek. 
A megyei önkormányzat az elmúlt évi pályázatban nem  részesítette a pályázóinkat támogatásban.

A martfűi pályázók a helyi támogatással és az intézményi támogatással együtt havi 5000.-Ft. összegű ösztöndíjat kaptak, mellyel jelentős segítséget tudtunk a szociálisan rászoruló, felsőfokú tanulmányokat folytató martfűi fiataloknak nyújtani.
Fentiek alapján  javaslom, hogy amennyiben a pályázati kiírást közzéteszi  az Emberi Erőforrás Támogatáskezelő úgy a 2013. évi pályázathoz is csatlakozzon az önkormányzat, melynek költségvetési fedezete a költségvetésben megtervezhető, amely az előző év alapján várhatóan évi 1.000.000.-Ft.
Amennyiben a Képviselő-testület a továbbiakban is csatlakozik az ösztöndíjrendszerhez, úgy a polgármesteri hivatal a 2013-es fordulóra a pályázati felhívást, illetve a döntés előkészítést időben meg tudja kezdeni.  Kérem a Tisztelt Képviselő-testületet az előterjesztés megszavazására és a mellékelt határozati javaslat elfogadására.
Határozati javaslat:

Martfű Város Önkormányzat Képviselő-testülete
…………./2012. ( IX.26.) Ö. határozat
a Bursa Hungarica Felsőoktatási Önkormányzati Ösztöndíjrendszerhez való csatlakozásról

 Martfű Város Önkormányzata csatlakozik a Bursa Hungarica Felsőoktatási Önkormányzat  ösztöndíjpályázat 2013. évi fordulójához.

A képviselő-testület felhatalmazza Dr. Kiss Edit polgármestert a csatlakozási nyilatkozat aláírására és a szükséges nyilatkozatok megtételére.

Felelős: Dr. Kiss Edit polgármester

Erről értesülnek: 

1. Jász-Nagykun-Szolnok Megyei Kormányhivatal
2. Valamennyi képviselő helyben

                                                                                              Dr. Kiss Edit
                                                                                             polgármester

